তদন্তের অনুমতি দেন। এই পর্যায়ে সিআইডির তৎকালীন বিশেষ পুলিশ সুপার আবদুল কাহ্‌হার আকন্দের তদন্তকালে মুফতি হান্নান নতুন জবানবন্দিটি দেন। ২০১১ সালের ৭ এপ্রিল দেওয়া ওই জবানবন্দিতে মুফতি হান্নান বলেন, ‘১৮ আগস্ট আমি, আহসানউল্লাহ কাজল ও মাওলানা আবু তাহের আবদুস সালাম পিন্টুর ধানমন্ডির বাসায় যাই। সেখানে পিন্টু, বাবর, মাওলানা তাজউদ্দিন, কমিশনার আরিফ এবং হানিফ পরিবহনের হানিফ উপস্থিত ছিল। সেখানে পিন্টু ও বাবর বলে যে, আরিফ ও হানিফ সাহেব আপনাদের সকল প্রকার সাহায্য সহযোগিতা করবে এবং আপনাদের সকল প্রকার নিরাপত্তার ব্যবস্থা থাকবে।’